<classify> Mwandishi Wetu MOJA ya mambo ya kujivunia katika siku za hivi karibuni, ni kuwapo taarifa za uhakika kuhusu mwenendo wa hali ya hewa nchini. Mamlaka ya Hali ya Hewa Tanzania TMA, imeonyesha mabadiliko makubwa katikataarifa zake za utabiri ambazo hazikuwapo miaka mingi nyuma. Mamlaka hii sasa inaanza kuonekana kuwa na uhalisia kila inapotoataarifa zake za utabiri wa hali ya hewa kwa wananchi, iwe ni ujio wa mvua, jotokali au janga lolote. Hatua hii ni kubwa ambayo inapaswa kuungwa mkono na kila mzalendo wanchi hii. Tunasisitiza hili kwa sababu mamlaka hii kwa miaka ya nyumailizoelekea kwa misemo yake ya kusikia, bahari itakuwa na mawimbi madogomadogo, ngurumo na radi zitakuwapo pia. Sasa maneno haya yalionekana wazi yanakera Watanzania ambao hawakuwana uhakika wa nini kitatokea. Hatuisemi vibaya mamlaka hii, bali tumeguswa na mabadiliko makubwa ambayoyanaonekana katika taarifa zake za utabiri. Tunapongeza mamlaka kwa kutoa taarifa sahihi ambazo sasa, hata wakaziwa mabondeni na wasiokuwa wa mabondeni, wameanza kuzifanyia kazi kwa kuchukuatahadhari zinapotoka. Kwa mfano, juzi mamlaka imetoa taarifa ya kuwapo mvua katika mikoamitano. Siku iliyofuata, wakazi wa Dar es Salaam ni mashahidi, kulionekana mabadilikoya hali ya hewa kuanzia alfajiri na mvua ilianza kunyesha. Lakini pia wiki iliyopita mamlaka hii iliwapa taarifa Watanzania kwambakutakuwa na joto kali mikoa ya pembezoni mwa Bahari ya Hindi, ikiwamo Dar esSalaam ambayo inaendelea kupata jotokali katika kipindi cha Januari na Februari. Mkurugenzi wa Utabiri wa mamlaka hii, Samweli Mbuya anasema hali hiyoinatokana na kuisha kwa mvua za vuli. Anasema joto litaendelea kuwa juu kwa kipindi hiki ambapo duniaitakuwa na jua la utosi kwa sababu linakuwa karibu zaidi na dunia. Mbuya anasema viwango vya joto vitaendelea kutofautiana kulingana nahali ya hewa itakavyokuwa kulingana na mwenendo wa siku husika. Anasema hali hiyo itakuwa katika maeneo ya ukanda wa mashariki napwani ambako mvua za vuli zimekwisha. Mbuya anasema wastani wa viwango vya juu vya joto la dunia utafikiaasilimia moja na nusu hadi mbili. Anasema joto litaanza kupungua Machi, baada ya mvua kuanzakunyesha mikoa husika. Tunaamini kazi nzuri inayofanywa na Mkurugenzi Mkuu wa TMA, Dk. AgnesKijazi na timu yake inafaa kupongezwakutokana na mabadiliko haya. Yawezekana kabisa Dk. Kijazi na wasaidizi wake, wamefikia mafanikiomakubwa haya baada ya kuwezeshwa na Serikali kwa kupata vifaa vya kisasa vyakupimia hali ya hewa tofauti na zamani. Lakini pia wafanyakazi wake kuwajibika vizuri kama timu moja,kumesaidia kuwapo na mabadiliko haya makubwa ambayo hakika kila mtu anapaswakuyatumia kwa manufaa yake. Sisi MTANZANIA, kutokana na kazi nzuri hii ya TMA, tunawasihi Watanzaniakujenga utamaduni wa kufuatilia utabiri wa hali ya hewa kila siku iliwaweze kuepuka maafa ambayo yanawezakutokea, ambayo wakati mwingine yanaepukika. Pia tunawasihi wananchi wanaoishi mabondeni kuondoka maeneo hayo kwa sababu dalili zinaonyesha kuanzia Machi, kutakuwa na mvua kubwa za masika. Tunamalizia kwa kusema TMA endeleeni kuchapa kazi kwani sasa mmezaliwaupya. Utabiri wenu unaendana na uhalisia wa hali ya hewa.  <topic>: KITAIFA 